Faustina Kowalska

Maria Faustyna Kowalska, (nama ada Helena Kowalska; 25 Ogos 1905 – 5 Oktober 1938Alban Butler and Paul Burns, 2005, Butler's Lives of the Saints, Burns and Oats. . p. 251.) nya siku nan Katolik ari Poland. Faustyna, ti tebilang enggau sepil "Faustina", bisi pemandang ari Jesus Kristus ti meri peransang ngagai pengangkun Pengasih Besai Allah Taala, nya alai iya kekadang dikumbai "sekretari" Pengasih Besai Allah Taala.
Sepemanjai pengidup iya, Kowalska diriput bisi penampak ari Jesus sereta randau enggau iya, ti ditulis iya dalam diari iya, ke dipansutka udah nya enggau tajuk The Diary of Saint Maria Faustina Kowalska: Divine Mercy in My Soul. Biografi iya, maya iya enggau Kongregasyen ungkup Kebuah Sante, ngambi randau iya enggau Jesus bekaul enggau Pengasih Allah Taala.
Maya iya umur 20, iya seretai siti konven ba Warsaw. Udah nya, iya dipindahka ngagai Płock lalu ngagai Vilnius, alai iya betemu enggau Apai Michał Sopoćko, ti nyadi peninga pengaku penyalah iya sereta penulung apiritual iya. Paderi nya nyukung pengangkun iya ngagai Pengasih Allah Taala. Enggau bantu paderi tu, Kowalska meri tanggungpengawa ngagai siku artis deka ngelukis gambar Pengasih Allah Taala keterubah, bepelasarka pemandang iya enggau Jesus. Apai Sopoćko ngerami Misa enggau penatai gambar tu maya Hari Minggu Baruh, ti mega dikelala enggau nama Hari Minggu Kedua Easter tauka (baka ditumbuhka Pope John Paul II), Hari Minggu Pengasih Allah Taala. Gerija Katolik meri kanon Kowalska nyadi sante maya 30 April 2000.Pope John Paul II, Homily for the Canonization of Sr Mary Faustina Kowalska, 30 April 2000. Mistik nya dikelas nyadi liturgi daraMartyrologium Romanum (Typis Vaticanis 2004) , p. 557 sereta dipebasa dalam gerija Katolik nyadi "Rasul Pengasih Allah Taala". Pendam iya ba dalam Sanktuari Pengasih Allah Taala, Kraków-Łagiewniki, alai iya ngabiska pengujung pengidup iya enggau betemu enggau orang ke ninga pengaku penyalah iya Józef Andrasz, ti mega nyukung pesan pengasih nya. 

Kereban sanding

Kategori:Pengada 1905
Kategori:Pemati 1938